Danske Ztove vinder årets produktpris

En fynsk ingeniør var træt af, at hans pandekager blev så forskellige. At stege pandekager ved kontrolleret temperatur blev ingeniørens vision – og i aftes vandt fynske Ztove prisen inden for hvidevarer og elektronik i Danmark. Ztove fremstiller kogeplader, der med brug af sensorer i gryder og pander kan håndtere madlavning med en præcision inden for en enkelt grad.

”Dommerne finder, at Ztove konceptet er noget så sjældent som ægte dansk innovation inden for hvidevarer”, hedder det i begrundelsen, som dommerjuryen gav vinderen med på vejen.

Ny pris

Det er første gang, der i Danmark konkurreres om årets produkt inden for hvidevarer og elektronik. 51 kandidater havde meldt sig – og de blev bedømt på innovation, effektivitet, tilgængelighed i markedet og om produkterne fortæller en god historie. Det er Applia, der er brancheforening for hvidevarer og elektronik der uddeler prisen i samarbejde med GFK/NIC. Det er tanken, at uddelingen af prisen skal blive en årligt tilbagevendende begivenhed.

De øvrige prisvindere blev

Hvidevarer: ASKO – induktionskogeplade med indbygget emhætte

Små elektriske husholdningsapparater: Witt – Sage Barista Touch Impress.

Skærme: Samsung refleksfrit TV S95 D.

Audio: Samsung Music Frame – HW-LS60D. Højttaler, som også er kunst.

Årets sunde produkt: Groupe SEB Danmark – Perfectmix Cook Blender

Årets bæredygtige produkt: Electrolux – 800 Bagged Cleaner.

Årets detalje: Ztove – madlavning inden for en enkelt grads præcision.

Danske Ztove vinder årets produktpris